recursal/SuperWikiNEXT-32B huggingface dataset:
**बेनी बंदीजन** रीतिकाल के हिन्दी कवि थे।

बेनी बंदीजन रायबरेली जिले के बेंती नामक स्थान के निवासी और अवध के वजीर महाराज टिकैतराय के दरबारी कवि थे। शिवसिंह सेंगर के मतानुसार ये सं. १८९२ वि. में पर्याप्त वृद्ध होकर मरे थे। 'टिकैतराय प्रकाश' (अथवा 'अलंकारशिरोमणि'), 'रसविलास' और अनेक भँड़ौवों की रचना इस कवि ने की है। इनके अतिरिक्त खोज रिपोर्ट से कवि की 'यशलहरी' नामक एक अन्य रचना का पता चला है जिसका रचनाकाल सं. १८५० वि. है। 'मिश्रबंधुविनोद' और खोज विवरणों के अनुसार 'रसविलास' का रचनाकाल सं. १८७५ वि. है। यह प्रमुख रूप से रसांतर्गत नायिका-नायक-भेद का विवेचन करनेवाला ग्रंथ है। कवित्व और शास्त्रीय दोनों दृष्टियों से यह महत्वपूर्ण रीतिग्रंथ है। यह ग्रंथ पद्माकर कृत 'जगद्विनोद' के आकार का है। भँड़ौवा कवि के कृतित्व में अनूठे स्थान का अधिकारी है। इनसे उसको पर्याप्त ख्याति और प्रसिद्धि मिली है। इस कवि के भँड़ौवों की एक संग्रह भारतजीवन प्रेस, काशी में हुआ था। यशलहरी में नाना देवी देवताओं का गुणानुवाद किया गया है।

इससे पूर्व भँड़ौवा शैली की रचनाओं की स्थिति नहीं देखी गई थी। भँड़ौवा हास्येत्पादक मनोरंजनप्रधान रचना होती है, जिसे उर्दू में 'हजो' और अंग्रेजी में 'सटायर' कहते हैं। इससे किसी व्यक्ति, वस्तु आदि की निंदा अथवा प्रशंसा दोनों की जा सकती है। दयाराम के आमों, लखनऊ के ललकदास और किसी से पाई हुई रजाई की इस शैली में अच्छी खिल्ली उड़ाई गई है। ये प्रसंग बड़े रोचक बन पड़े हैं और प्राय: इनकी ऐसी रचनाएँ प्राचीन काव्यरसिकों की जबान पर होती हैं। सुकुमार भावव्यंजना और कलागत वैशिष्ट्य के भी दर्शन कवि की रचनाओं में होते हैं।

| * दे
* वा
* सं
**रीति काल के कवि** |
| --- |
| **रीति काल के कवि**  | केशव • चिंतामणि • देव • मतिराम • भिखारीदास• भूषण • घनानंद • पद्माकर |
| **रीतिकाल के रीतिग्रंथकार कवि** | चिन्तामणि त्रिपाठी •  बेनी असनी वाले •  महाराज जसवंत सिंह •
 बिहारी लाल •  मंडन • मतिराम •  भूषण •  कुलपति मिश्र •  सुखदेव मिश्र •  कालिदास त्रिवेदी •  राम •  नेवाज •  देव •  श्रीधर या मुरलीधर •  सुरति मिश्र •  कवीन्द्र उदयनाथ •  श्रीपति •  वीर •  कवि •  रसिक सुमति •  गंजन •  अली मुहिब खाँ प्रीतम •  (भिखारीदास) •  भूपति राजा गुरुदत्त सिंह •  तोषनिधि •  दलपतिराय •  बंशीधर •  सोमनाथ • रसलीन •  रघुनाथ •  दूलह •  कुमारमणि भट्ट •  शंभुनाथ मिश्र •  शिवसहाय दास •  रूपसाहि •  ऋषिनाथ •  वैरीसाल • दत्त •  रतन कवि •  नाथ (हरिनाथ) •  मनीराम मिश्र •  चंदन •  देवकीनंदन •  महाराज रामसिंह •  भान कवि •  थान कवि •  बेनी बंदीजन •  बेनी प्रवीन •  जसवंत सिंह द्वितीय •  करन कवि •  गुरुदीन पांडे •  ब्रह्मदत्त •  पद्माकर भट्ट •  ग्वाल कवि •  प्रतापसाहि •  रसिक गोविंद •  रसिक गोविंदानंदन •द्विजदेव (कवि )\* |
| **०** | ० |
प्रयागराज प्राचीन काल से ही शैक्षणिक नगर के रूप में प्रसिद्ध है। प्रयागराज केवल गंगा और यमुना जैसी दो पवित्र नदियों का ही संगम नही, अपितु आध्यात्म के साथ शिक्षा का भी संगम है, जैहा भारत के सभी राज्यो से विद्यार्थी शिक्षा ग्रहण करने आते हैं। इलाहाबाद विश्व्विद्यालय इसका प्रत्यक्ष प्रमाण है, जँहा से अनेकानेक विद्वान ने शिक्षा ग्रहण कर देश व समाज के अनेक भागो में अपना महत्त्वपूर्ण योगदान दिया। इलाहाबाद विश्वविद्यालय को **पूर्व का आक्सफोर्ड** ("Oxford of the East") भी कहा जाता है। प्रयागराज में कई विश्व्विद्यालय, शिक्षा परिषद, ईन्जीनिरिंग कालेज, मेडिकल कालेज तथा मुक्त विश्व्विद्यालय शिक्षा के क्षेत्र में उल्लेखनीय भूमिका निभा रहे हैं।

प्रयागराज में स्थापित विश्व्विद्यालय के नाम इस प्रकार निम्नलिखित है-

1)-इलाहाबाद विश्व्विद्यालय

2)-उत्तर प्रदेश राज‍षिँ टण्डन मुक्त विश्व्विद्यालय

3)-इलाहाबाद एग्रीकल्चर संस्थान (मानित विश्व्विद्यालय)-(AAI-DU)

4)- नेहरू ग्राम भारती विश्वविद्यालय, जमुनीपुर कोटवा

इलाहाबाद में स्थापित ईन्जीनिरिंग कालेज के नाम इस प्रकार निम्नलिखित है-

१)-मोतीलाल नेहरु नेशनल इंस्टीट्यूट ऑफ टेक्नालाजी (MNNIT)

२)-इंडियन इंस्टीट्यूट ऑफ इन्फारमेशन टेक्नालाजी, इलाहाबाद (IIIT-A)

३)-हरीश चन्द्र एटामिक एनर्जी रिसर्च इंस्टीट्यूट (HRI)

४)-बिरला इंस्टीट्यूट ऑफ टेक्नालाजी (BIT-Mesra)-(विस्तार पटल)

५)-उपर्यक्त के अतिरिक्त अन्य ईन्जीनिरिंग कालेज BBS, UCER, SPMIT, SNIT आदि है।

इलाहाबाद में स्थापित मेडिकल कालेज का नाम इस प्रकार निम्नलिखित है-

१)-मोतीलाल नेहरु मेडिकल कालेज

इसके अतिरिक्त प्रयागराज में  *हिन्दी साहित्य सम्मेलन, प्रयाग संगीत समिति* आदि अनेक विख्यात कला संस्थान है।


| * दे
* वा
* सं
प्रयागराज विस्तार में |
| --- |
| **परिचय और प्रवेशद्वार** | 

|  |  |
| --- | --- |
|   | ***उत्तर प्रदेश प्रवेशद्वार*** |

 जिला  •  नगर  •  तहसीलें  •  इतिहास  •  शिक्षण संस्थाएं  •  पर्यटन स्थल  •   प्रमुख मंदिर  •  इलाहाबाद विश्वविद्यालय |  |
| पर्यटन स्थल | इलाहाबाद किला • संगम • स्वराज भवन • आनंद भवन • हनुमान मंदिर • इलाहाबाद उच्च न्यायालय • खुसरौ बाग • पब्लिक लाइब्रेरी • शिवकुटी • मिन्टो पार्क • इलाहाबाद म्युजियम • जवाहर प्लेनेटेरियम • चन्द्रशेखर आजाद पार्क • भारद्वाज आश्रम • हिन्दी साहित्य सम्मेलन |
| यह भी देखें | उत्तर प्रदेश  •  भारत  •  हिमालय •  प्रवेशद्वार:उत्तर प्रदेश |
| बाहरी कड़ियां |  •  उच्च न्यायालय वेबसाइट  •  नगर निगम वेबसाइट  •  प्रयागराज आधकारिक पोर्टल |
**महमूदाबाद** (Mahmudabad) या **महमूदाबाद अवध** (Mahmudabad Awadh) भारत के उत्तर प्रदेश राज्य के सीतापुर ज़िले में स्थित एक नगर है। यह इसी नाम की तहसील का मुख्यालय भी है।

विवरण
-----

महमूदाबाद तहसील शहर मंडल का मुख्य शहर है, जिसमें लगभग 66 गाँव आते हैं। जबकि जिले का मुख्य शहर सीतापुर है जो लगभग 70 किलोमीटर दूर है और राज्य का मुख्यालय लखनऊ 52 किमी दूर है। महमूदाबाद उत्तर प्रदेश के सभी शहरों और कस्बों से सड़क मार्ग से अच्छी तरह से जुड़ा हुआ है। जबकि लखनऊ में स्थित अमौसी हवाई अड्डा 70 किमी की दूरी के आसपास स्थित हैं, और महमूदाबाद अवध में एक रेलवे स्टेशन है, इसके अलावा गुंडागोपाल ऐश, सिधौली और अटरिया रेलवे स्टेशन हैं निकटतम रेलवे स्टेशन जो लगभग 3 से 32 किमी की दूरी पर हैं, और दिल्ली से बिहार जाने वाली कुछ ट्रेनें इस स्टेशन पर रुकती हैं।

धार्मिक स्थल
------------

महमूदाबाद के विविध धार्मिक स्थलों में माता संकटा देेवी मन्दिर, श्री परमहंस बाबा मन्दिर और नगर के मुुख्य चौराहे पर स्थित श्री संकटमोचन हनुुुमान मन्दिर दर्शनीय हैं। मां संकटा देेवी मंदिर का भव्य वार्षिक चैैत्र मेला भी प्रसिद्ध और दर्शनीय है। साथ ही शिया मुसलमानों की आस्था के प्रतीक कर्बला की मीनारें भी भव्य और शानदार हैं। मरकज मस्जिद भी है

संस्कृति
--------

शिक्षा और धार्मिक समृद्धि के साथ साथ महमूदाबाद की एक सांस्कृतिक विरासत है। मज़हबी कट्टरता से परे महमूदाबाद की गंगा-जमुनी तहज़ीब क़ाबिल-ए-तारीफ़ है।

आवागमन
------

महमूदाबाद एक रेलवे स्टेशन है जोकि रेल व सड़क मार्ग द्वारा अपने जनपद मुख्यालय सीतापुर से जुड़ा हुआ है। महमूदाबाद रेेेलवे स्टेशन से देेश की राजधानी नई दिल्ली, गोरखपुर, बिहार आदि के लिए रेल सेवाएं उपलब्ध हैं। साथ ही उत्तर प्रदेश की राजधानी लखनऊ के लिए नियमित बस सेवाएं सुलभ हैं।

प्रशासन एवं व्यवस्था
--------------------

महमूदाबाद एक नगर पालिका परिषद और तहसील मुख्यालय है। साथ ही पुलिस कोतवाली भी है।

चिकित्सा सेवाएँ
---------------

सामुदायिक स्वास्थ्य केेंद्र और कुशल निजी चिकित्सीय सेवाएं उपलब्ध हैं।

शिक्षा
------

* प्रकाश विद्या मंदिर इन्टर कालेज
* सीता इन्टर कालेज
* काल्विन इन्टर कालेज
* फकरुद्दीन अली अहमद पी.जी. कॉलेज
* राजकीय पालीटेक्निक
* सेठ रामगुलाम महाविद्यालय
* सरदार सिंह कॉन्वेंट इंटर कॉलेज
* एम. एस. डी. स्मारक इन्टर कालेज
* सरस्वती शिशु विद्या मंदिर
* यूनाइटेड अवध इंटर कॉलेज
* मौलाना आजाद इंस्टीट्यूट ऑफ ह्यूमनिटीज़, साइंस एंड टेक्नोलॉजी
* पण्डित सन्तोषी लाल शुक्ल मेमोरियल इंटर कॉलेज और महाविद्यालय(प्रस्तावित)
* Dk sports defence academy mahmudabad

इन्हें भी देखें
---------------

* सीतापुर ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
१८६६ में प्रकाशित तुल्यांकी भारों की सूची
**भार** (Equivalent weight) रसायन विज्ञान का एक पारिभाषिक शब्द है जो भिन्न-भिन्न सन्दर्भों में प्रयुक्त होता है। तुल्यांकी भार की सबसे सामान्य परिभाषा यह है-

तुल्यांकी भार किसी पदार्थ का वह द्रव्यमान है जो
* किसी अम्ल-क्षार अभिक्रिया में H+ के एक मोल से अभिक्रिया करेगा या एक मोल H+ की आपूर्ति करेगा ; या

* किसी रेडॉक्स अभिक्रिया में एक मोल इलेक्ट्रानों से अभिक्रिया करेगा अथवा एक मोल इलेक्ट्रानों की आपूर्ति करेगा।

तुल्यांकी भार की विमा (dimensions) और मात्रक द्रव्यमान के ही वीमा और मात्रक होते हैं। जबकि परमाणु भार बीमाहीन राशि है। मूलतः तुल्यांकी भारों का निर्धारण प्रयोग द्वारा किया गया था किन्तु अब अब ये मोलर द्रव्यमान (molar mass) से निकाले जाते हैं। इसके अलावा, किसी यौगिक का तुल्यांकी भार उसके अणुभार को **n** से भाग देने से भी तुल्यांकी भार निकाला जाता है, जहाँ **n** धनात्मक या ऋणात्मक विद्युत आवेशों की संख्या है जो उस यौगिक के विघटन (dissolution) से प्राप्त होते हैं।

तुल्यांकी भार (Equivalent mass) = अनुभार(Molecular mass)/n factor

उदाहरण
------

* गंधकाम्ल, H2SO4

अणुभार = 98 g/mol --> तुल्यांकी भार = 98/2 = 49 g/eq
* सोडियम हाइड्राक्साइड, NaOH

अणुभार = 40 --> तुल्यांकी भार = 40/1 = 40 g/eq
* कैल्सियम हाइड्राक्साइड, Ca(OH)2

अणुभार = 74 --> तुल्यांकी भार = 74/2 = 37 g/eq
* पोटैशियम परमैग्नेट, KMnO4

अणुभार = 158 g/mol --> तुल्यांकी भार = 158/5 = 31.6 g/eq
**हत्या** 1988 में बनी हिन्दी भाषा की फ़िल्म है। यह कीर्ति कुमार द्वारा निर्देशित है और इसमें गोविन्दा, नीलम, अनुपम खेर और सुजीता मुख्य कलाकार हैं।

संक्षेप
-------

सागर (गोविन्दा) अमीर लेकिन उदार युवक है। एक रात बहुत अधिक शराब पीने के बाद उसे एक बेघर और यतीम युवा लड़का मिलता है। वह लड़के को घर ले जाता है और उसे पता चलता है कि वह बहरा है। वह उसका पालन-पोषण करने का प्रयास करता है और उसका नाम राजा रखता है। वह उससे जानकारी हासिल करने की कोशिश करता है लेकिन उसे कुछ समझ नहीं आता। राजा की माँ की उसके सामने बेरहमी से हत्या कर दी गई थी (सुरेन्द्र मोहन और उसके गुर्गे रंजीत द्वारा)। सागर राजा को मेले में ले जाता है। वहां राजा रंजीत को देखता है और सागर को यह बताने की कोशिश करता है कि उसने ही उसकी माँ की हत्या की है। 

धीरे-धीरे सागर को कहानी समझ में आ जाती है। उसकी मुलाकात एक लड़की सपना (नीलम) से होती है और वह दोस्त बन जाते हैं। वह उन्हें अपने घर ले जाती है। राजा सपना, उसके पिता और अपनी मां की तस्वीर देख चौंक जाता है। सागर राजा की घटना का रहस्य उजागर करना चाहता है। उसे पता चलता है कि राजा की माँ की हत्या कर दी गई है। जैसे ही वह सुराग ढूंढ रहा था, उसे गिरफ्तार कर लिया जाता है। उसकी बेगुनाही साबित करने के लिए राजा उन्हें अपने घर ले जाता है जहाँ एक खुशहाल परिवार रहता था। सुराग ढूंढने के लिए वे खोजी कुत्ते की मदद लेते हैं। कुत्ता घर के बाहर फर्श सूँघता है। लोगों ने उसे खोदा और कपड़े का एक टुकड़ा पाया, जिसमें उसकी माँ को लपेटकर दफनाया गया था।

मुख्य कलाकार
------------

* गोविन्दा — सागर
* नीलम — सपना नाथ
* अनुपम खेर — सुरेन्द्र मोहन
* सुजीता — राजा
* बॉब एंथनी — रंजीत
* जॉनी लीवर — लौहार
* राज किरन — इंस्पेक्टर
* ओम शिवपुरी — कैलाश नाथ
* सत्येन कप्पू — फादर
* सतीश कौल — मोहन

संगीत
-----

सभी गीत इंदीवर द्वारा लिखित; सारा संगीत बप्पी लहरी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आप को अगर ज़रूरत है" | आशा भोंसले, किशोर कुमार | 7:36 |
| 2. | "मैं प्यार की पुजारन" | सपना मुखर्जी, मोहम्मद अज़ीज़ | 6:55 |
| 3. | "मैं तो हूँ सब का" | कीर्ति कुमार | 6:39 |
| 4. | "घूँघट के पट खोल" | कीर्ति कुमार | 8:36 |
| 5. | "ज़िन्दगी महक जाती है" | के जे यसुदास, लता मंगेशकर | 6:10 |

नामांकन और पुरस्कार
-------------------

| वर्ष | नामित कार्य | पुरस्कार | परिणाम |
| --- | --- | --- | --- |
| 1989 | लीलाधर सावंत | फ़िल्मफ़ेयर सर्वश्रेष्ठ कला निर्देशन पुरस्कार | जीत |
| जे पी सहगल | फ़िल्मफ़ेयर सर्वश्रेष्ठ ध्वनि डिज़ाइन पुरस्कार | जीत |

बाहरी कड़ियाँ
-------------

* *हत्या*  इंटरनेट मूवी डेटाबेस पर
केरल वन्य विभाग
**केरल का वन्यजीवन** केरल की आर्द्र उष्णकटिबंधीय जलवायु में पनपता है, जिसमें कम ऊँचाई पर सदाबहार वर्षावन और पूर्व में उच्चभूमि के पर्णपाती और अर्ध-सदाबहार वन शामिल हैं। हालाँकि भूभाग तथा ऊँचाई में आवश्यक परिवर्तन उच्च जैव विविधता की ओर ले जाता है किंतु अलप्पुझा जिले में कोई वन नहीं है।

सदाबहार वन
----------

केरल के अधिकांश बंजर जैवविविध भूभाग इसके पूर्वी जिलों के सदाबहार जंगलों में स्थित हैं। तटीय केरल अधिकतर कृषि के अंतर्गत आता है जो कि तुलनात्मक रूप से कम वन्यजीवी है। इसके बावजूद केरल के 9,400 वर्ग कि.मी. क्षेत्र में प्राकृतिक वन निहित हैं। केरल विश्व की चार रामसर परंपराओं जैसे- अष्टमुडी झील, सस्थमकोट्टा झील, त्रिशूर-पोन्नानी कोले आर्द्रभूमि तथा वेम्बनाड-कोल आर्द्रभूमि आदि को अंतर्राष्ट्रीय महत्व की आर्द्रभूमि के लिए जाना जाता है। पलक्कड़ जिले के परम्बिकुलम वन केरल के जंगलीय क्षेत्रों में से एक है।

वनस्पति
-------

पूर्वी केरल के घुमावदार पर्वत उष्णकटिबंधीय आर्द्र वनों तथा उष्णकटिबंधीय शुष्क वनों को आश्रय देते हैं जो सामान्य रूप से पश्चिमी घाटों की विशेषता है।

जीव-जंतु
--------

केरल के जंगल एशियाई हाथी (एलीफस मैक्सिमस), बंगाल चीता (पैंथेरा टाइग्रिस टाइग्रिस), तेंदुआ (पैंथेरा पार्डस), नीलगिरी तहर (नीलगिरिट्रागस हाइलोक्रिस) तथा घड़ियाली विशाल गिलहरी (रतुफा मैक्रोरा) जैसे प्रमुख जीवों का पोषण करते हैं।

इन्हें भी देखें
---------------

* केरल की जलवायु

टिप्पणी
-------

केरल के इडुक्की जिले में सबसे अधिक वन भूमि है जबकि अलप्पुझा में ऐसा नहीं है।

संदर्भ
------


1. ↑  टीपी, श्रीधरन (2004). "बोयोलॉजिकल डाईवर्सिटी ऑफ़ केरला : अ सर्वे ऑफ़ कल्लियासेरी पंचायत, कन्नौर डिस्ट्रिक्ट" (PDF). *केरला रिसर्च प्रोग्राम ऑन लोकल लेवल डेवेलपमेंट (सेंटर फ़ॉर डेवेलपमेंट स्टडीज़)*: 11. मूल (PDF) से 26 मार्च 2009 को पुरालेखित. अभिगमन तिथि 5 जून 2023.
2. ↑  वीपी, चंद्रन (2018). *मातृभूमि इयरबुक प्लस - 2019 (मलयालम संस्करण)*. कोझिकोड़े: पी. वी. चंद्रन, मैनेजिंग एडीटर, मातृभूमि प्रिंटिंग & पब्लिशिंग कंपनी लिमिटेड, कोझिकोड़े. पृ॰ 342.
**प्रियंका बोस** एक भारतीय फिल्म अभिनेत्री और मॉडल हैं, जो फिल्मों के अलावा स्टेज में भी सक्रिय हैं। इन्हें अच्छी तरह इनके इटालियन फिल्म गंगोर में अपनी भूमिका के कारण जाना जाता है। प्रियंका ने अपने फिल्मी करियर की शुरुआत बहुत छोटे किरदार निभाने से की थी, उनकी ये फिल्में लव सेक्स और धोखा, सॉरी भाई, जॉनी गद्दार और गुजारिश है। इन्हें पहली बार मुख्य भूमिका में काम इटालियन निर्देशक, इटालो स्पिनेली ने 2010 में दिया था। इस फिल्म में अपने अभिनय के कारण इन्हें एक अभिनेत्री के रूप में पहचान मिली और इस फिल्म के कारण इन्हें सर्वश्रेष्ठ अभिनेत्री का पुरस्कार भी मिला।

करियर
-----

प्रियंका ने मुख्य भूमिका के साथ फिल्म में काम इतालवी फिल्म निर्देशक इटलो स्पिनेल्ली की निर्देशित फिल्म *गंगोर* (2010) से शुरू किया, जो भारतीय लेखिका महास्वेता देवी की *चोली के पीछे* नामक छोटी कहानी पर आधारित है। इस फिल्म में इनके अभिनय के कारण इन्हें सर्वश्रेष्ठ अभिनेत्री और फिल्म को कई अन्य पुरस्कार *न्यू जर्सी इंडिपेंडेंट साउथ एशियन फिल्म उत्सव* में प्राप्त हुआ। इस फिल्म में अभिनय से इन्हें एक अभिनेत्री के रूप में पहचान मिल गई।

2013 में ये कई विज्ञापनों में दिखाई दी, जिसमें तनिष्क का आभूषणों वाला विज्ञापन भी था। ये कोंकना सेन शर्मा के साथ बंगाली फिल्म *शून्यो अवंको* में मुख्य भूमिका के साथ काम कर रही थी, जिसका निर्देशन गौतम घोष ने किया था। इनकी अगली फिल्म गुलाब गैंग थी, जिसमें ये माधुरी दीक्षित और जुही चावला के साथ नज़र आ रही थी।

प्रियंका ने गर्त डेविस की निर्देशित फिल्म *लायन* में निकोल किडमैन, नवजूद्दीन सिद्दीकी और देव पटेल के साथ काम किया। इन्होंने अपनी एक निर्माण कंपनी भी बनाई, जिसका नाम इन्होंने *पापीपेट पिक्चर्स* रखा, जो कुछ छोटे फिल्म और म्यूजिक वीडियो का निर्माण करती है।

2016 में इन्होंने भलचन्द्र कदम और उषा नाईक के साथ वाली मराठी भाषा में बनी फिल्म *हाफ टिकट* में भी काम किया, जो तमिल भाषा में बनी *काका मुट्टाई* का रीमेक थी।

सन्दर्भ
-------

1. ↑  "Gangor – Priyanka Bose". Open Beast. मूल से 24 जुलाई 2015 को पुरालेखित. अभिगमन तिथि 24 July 2015.
2. ↑  "Nicole Kidman, Dev Patel to Roar in India-set Survival Tale 'Lion'". Variety. 14 January 2015. मूल से 24 जुलाई 2015 को पुरालेखित. अभिगमन तिथि 24 July 2015.

बाहरी कड़ियाँ
-------------

* इंटरनेट मूवी डेटाबेस पर प्रियंका बोस
**अनामिका** हिंदी की कवयित्री हैं। उन्हें हिंदी कविता में अपने विशिष्ट योगदान के कारण राजभाषा परिषद् पुरस्कार, साहित्य सम्मान, भारतभूषण अग्रवाल एवं केदार सम्मान पुरस्कारों से सम्मानित किया गया है। सन् 2021 में उनको उनके 'टोकरी में दिगन्त' नाामक काव्य संग्रह के लिए साहित्य अकादमी पुुुरस्कार भी प्रदान किया गया।

जन्म : 17 अगस्त 1961, मुजफ्फरपुर (बिहार) शिक्षा : दिल्ली विश्वविद्यालय से अँग्रेजी साहित्य में एम॰ए॰, पी॰एचडी॰। डी॰ लिट्। अध्यापन- अँग्रेजी विभाग,सत्यवती कॉलेज, दिल्ली विश्वविद्यालय।

आधुनिक समय में हिन्दी भाषा की प्रमुख कहानीकार और उपन्यासकार हैं। समकालीन हिन्दी कविता की चंद सर्वाधिक चर्चित कवयित्रियों में वे शामिल की जाती हैं। प्रख्यात आलोचक डॉ॰ मैनेजर पांडेय के अनुसार "भारतीय समाज एवं जनजीवन में जो घटित हो रहा है और घटित होने की प्रक्रिया में जो कुछ गुम हो रहा है, अनामिका की कविता में उसकी प्रभावी पहचान और अभिव्यक्ति देखने को मिलती है।" वहीं दिविक रमेश के कथनानुसार "अनामिका की बिंबधर्मिता पर पकड़ तो अच्छी है ही, दृश्य बंधों को सजीव करने की उनकी भाषा भी बेहद सशक्त है।"

कविता संग्रह : गलत पते की चिट्ठी, बीजाक्षर, अनुष्टुप, समय के शहर में, खुरदुरी हथेलियाँ, दूब धान .

आलोचना : पोस्ट -एलियट पोएट्री, स्त्रीत्व का मानचित्र , तिरियाचरित्रम, उत्तरकाण्ड, मन मांजने की जरूरत, पानी जो पत्थर पीता है।

शहरगाथा : एक ठो शहर, एक गो लड़की

कहानी संग्रह : प्रतिनायक

उपन्यास : अवांतरकथा, पर कौन सुनेगा, दस द्वारे का पिंजरा, तिनका तिनके पास

अनुवाद : नागमंडल (गिरीश कर्नाड), रिल्के की कवितायेँ , एफ्रो- इंग्लिश पोएम्स, अटलांट के आर-पार (समकालीन अंग्रेजी कविता), कहती हैं औरतें ( विश्व साहित्य की स्त्रीवादी कविताएँ )

सन्दर्भ
-------

1. ↑  [*मृत कड़ियाँ*]

| * दे
* वा
* सं
केदार सम्मान  से सम्मानित रचनाकार |
| --- |
| नासिर अहमद सिकंदर • एकांत श्रीवास्तव • कुमार अंबुज • विनोद दास  • गगन गिल • हरीशचन्द पाण्डे • अनिल कुमार सिंह • हेमन्त कुकरेती • नीलेश रघुवंशी • आशुतोष दुबे • बद्री नारायण • अनामिका (हिंदी कवयित्री) • दिनेश कुमार शुक्ल • अष्टभुजा शुक्ल • पंकज राग |
**छद्म बल** ( fictitious force या pseudo force या d'Alembert force]] एक आभासी बल है जो उन सभी द्रव्यमानों पर लगता है जिनकी गति को किसी अजड़त्वीय सन्दर्भ फ्रेम का उपयोग करके वर्णित किया गया हो। उदाहरण के लिये, घूर्णी फ्रेम (rotating reference frame) में यदि किसी पिण्ड की गति का वर्णन करना हो तो उस पर लगने वाले वास्तविक बलों के अलावा आभासी बल या बलों को भी उस पिण्ड पर लगाना पड़ेगा।

```
सामान्यतः न्यूटन का द्वितीय नियम जड़त्वीय फ्रेमों पर ही लागू होता है लेकिन अजड़त्वीय फ्रेमों में न्यूटन के द्वितीय नियम का प्रयोग करने के लिए हमें छद्म बलों को भी लगाना होगा।
छद्म बल चार प्रकार के होते हैैं:-
```

१.फ्रेम के रेखीय त्वरण के कारण छद्म बल:-
यदि कोई फ्रेम किसी जड़त्वीय फ्रेम के सापेक्ष किसी रेखीय त्वरण से गति कर रहा हो तो उस फ्रेम से वर्णन करने पर किसी पिण्ड पर छद्म बल फ्रेम के त्वरण की विपरीत दिशा में लगेगा।
२. अपकेन्द्र बल‌‌(Centrifugal Force):- यह छद्म बल घूर्णी फ्रेमों में प्रयुक्त होता है। किसी जड़त्वीय निर्देश फ्रेम के सापेक्ष किसी अक्ष पर घूर्णन करते हुए किसी फ्रेम से किसी पिण्ड का वर्णन करने पर उस पिण्ड पर अपकेन्द्र बल पिण्ड को घूर्णन केन्द्र से मिलाने वाली रेखा के अनुदिश त्रिज्यात: बाहर की ओर लगेगा।
३.कोरिओलिस बल(Coriolis Force):- यह बल भी घूर्णी फ्रेमों में प्रयुक्त होता है। यदि कोई अजड़त्वीय फ्रेम किसी कोणीय वेग से घूर्णन कर रहा हो तो उस फ्रेम के सापेक्ष किसी वेग से गति करते हुए पिण्ड पर फ्रेम के कोणीय वेग तथा पिण्ड के वेग के सदिश गुणन की दिशा की विपरीत दिशा में कोरिओलिस बल लगेगा।
४.यूलर बल(Euler Force):- यह बल असमान कोणीय वेग से घूर्णन करने वाले फ्रेमों से किसी पिण्ड का वर्णन करने पर पर उस पिण्ड पर लगता है।

इन्हें भी देखें
---------------

* जड़त्वीय फ्रेम
* घूर्णी फ्रेम

[[श्रेणी:यान्त्रिकी]তেততেদৈদর্ক্য্যমদ্্যদতৈদ্ক্যেজতে্যত্্যে্য। মত,েতে্যচ,,েচ্য্য্। ,ম্যকমক্্য্জদৈৈদ্গরহবিযনরারর্হহ তেচো্যযগলি্য্যীল।

ককাত্থ্্য্যত্ত্্যতমত্য্্্যম্য্নকনয্য
**Honda Civic** (Japanese: ホンダ・シビック, *Honda Shibikku*?) 1972 से होंडा द्वारा निर्मित ऑटोमोबाइल की एक श्रृंखला है। 2000 के बाद से, सिविक को एक कॉम्पैक्ट कार के रूप में वर्गीकृत किया गया है, जबकि पहले यह सबकॉम्पैक्ट वर्ग में थी। 2021 के अनुसार [update] , सिविक होंडा की वैश्विक कार लाइन-अप में होंडा फिट / सिटी और होंडा एकॉर्ड के मध्य स्थित है।

पहली पीढ़ी के सिविक को जुलाई 1972 में दो-दरवाजे वाले कूप मॉडल के रूप में पेश किया गया था,  उसके बाद सितंबर में तीन-दरवाजे वाली हैचबैक आई। 1169 सीसी. के साथ  ट्रांसवर्स इंजन और ब्रिटिश मिनी की तरह फ्रंट-व्हील ड्राइव, कार ने समग्र छोटे आयामों के बावजूद अच्छा आंतरिक स्थान प्रदान किया।  प्रारंभ में ईंधन-कुशल, विश्वसनीय और पर्यावरण के अनुकूल होने के लिए प्रतिष्ठा प्राप्त करना, बाद के पुनरावृत्तियों को प्रदर्शन और स्पोर्टीनेस के लिए जाना जाता है, विशेष रूप से सिविक टाइप आर, सिविक वीटीआई, सिविक जीटीआई और सिविक सीआईआर/सी मे ।  

  

2020 तक, सिविक दुनिया में अब तक का छठा सबसे अधिक बिकने वाला ऑटोमोबाइल थी, जिसकी 1972 से अब तक 18 मिलियन से अधिक इकाइयाँ बिक चुकी थी। 

 2006 के अंत से ब्राजील में सिविक को एक फ्लेक्स-फ्यूल इंजन के साथ बेचा गया है जो गैसोलीन या इथेनॉल या दोनों के किसी भी मिश्रण पर चलने में सक्षम है।

संदर्भ
------

1. ↑  "History of Civic First Generation". *Honda*.
2. ↑  "The Honda Civic – A legend, a time capsule on wheels". Gaadi.
3. ↑  "2006 Honda Civic Expert Review". Cars.com.
4. ↑  "2006 Honda Civic Review". JB car pages. अभिगमन तिथि 2 August 2008.
5. ↑  "15 Best-Selling Vehicles Of All Time". *HotCars* (अंग्रेज़ी में). 2020-04-28. अभिगमन तिथि 2021-08-14.
**अल-होफुफ़** (अरबी: ٱلْهُفُوف‎ *al-Hufūf*, जिसे **होफुफ़** या **हूफुफ़** भी लिखा जाता है, और जिसे "अल-हसा" या "अल-अहसा" के नाम से भी जाना जाता है) सउदी अरब के अश​-शर्क़ीयाह प्रांत में अल अहसा मरूद्यान का एक प्रमुख शहरी केंद्र है। इसे दुनिया के सबसे बड़े खजूर उत्पादकों में से एक के रूप में और इसकी पुरानी स्मारकों और महलों के लिए भी जाना जाता है।

विवरण
-----

मौजिदमूल रूप से एक बहरीनी शहर, इसकी मुख्य शहरी परिधि की आबादी 150,000 है और ओएसिस क्षेत्र के हिस्से के रूप में आसपास के कस्बों और गांवों को मिला कर यहा की आबादी 600,000 के करीब है। यह अंतर्देशीय, दक्षिण-पश्चिम में अबक़ैक और दहरान - दम्माम -अल-खोबर महानगरीय क्षेत्र, दक्षिण में हरद रोड पर स्थित है। यह दुनिया के सबसे बड़े पारंपरिक (भूमि-आधारित) क्षेत्रों में से एक प्रसिद्ध घवार तेल क्षेत्र का निकटतम शहर है। सउदी अरब में होफूफ प्रमुख सांस्कृतिक केंद्रों में से एक है। बहुत सारे जाने-माने परिवार वहां रहते हैं। किंग फैज़ल विश्वविद्यालय के लिए कृषि, पशु चिकित्सा और पशु संसाधनों के शिक्षा संकाय शहर ( दम्मम में अन्य) में स्थित हैं। होफुफ़ परिसर में ऐसी सुविधाएं भी हैं जहां सऊदी महिलाएं दवा, दंत चिकित्सा और घरेलू अर्थशास्त्र का अध्ययन कर सकती हैं। किंवदंती अनुसार यहां लैला और मजनून के दफन स्थान स्थित है, जिन्हें अरब और मुस्लिम दुनिया में सबसे लोकप्रिय प्रेम कहानी की जोड़ी माना जाता है। शेबा की रानी भी यमन के अपने राज्य से इस शहर का दौरा किया था। जर्मन खोजकर्ता, हरमन बुर्कार्ड ने 1904 में शहर की तस्वीर ली।

अर्थव्यवस्था
------------

ऐतिहासिक रूप से, होफुफ में ऊन, रेशम और कपास से कपड़ा बनाया जाता था। यह शहर खजूर के फल के लिए भी प्रसिद्ध था। 1920 तक, यह शहर चांदी और पीतल से कॉफी के बर्तन बनाने के लिए जाना जाता था।

जलवायु
------

अल होफुफ़ में लंबे, बहुत गर्म ग्रीष्मकाल और हल्के, छोटे सर्दियों के साथ एक गर्म रेगिस्तान जलवायु (कोपेन जलवायु वर्गीकरण *BWh* ) है।

संस्कृति
--------

इंटरनेशनल रैंडम फिल्म फेस्टिवल का आयोजन होफुफ़ में जनवरी 2015 में होने जा रहा था, लेकिन मई 2017 में इसे हेलसिंकी, फिनलैंड में बदल दिया गया।

परिवहन
------

### हवाई अड्डा

शहर से 160 किमी दूर दम्माम में स्थित किंग फहद इंटरनेशनल एयरपोर्ट द्वारा हवाई आवागमन किया जाता है, हालांकि शहर में दो हवाई अड्डे भी स्थित हैं।

शहर में स्थित अल-अहसा अंतर्राष्ट्रीय हवाई अड्डे का उपयोग घरेलू और दुबई के लिए सीमित अंतरराष्ट्रीय उड़ानों के लिए किया जाता है। जबकि दूसरी हवाई पट्टी पुरानी होने के कारण इसे अब छोड़ दिया गया है।

### रेलवे

शहर में एक रेलवे स्टेशन है जो शहर को पश्चिम में रियाद और उत्तर में दम्मम से जोड़ता है। सउदी अरब में सभी रेलवे सऊदी रेलवे संगठन द्वारा आयोजित किए जाते हैं।

सन्दर्भ
-------

1. ↑  "Al-Hofuf Travel Information and Travel Guide – Saudi Arabia". Lonely Planet. मूल से July 1, 2012 को पुरालेखित. अभिगमन तिथि 2 June 2013.
2. ↑  Today, photos of Hofuf Archived 2020-11-12 at the Wayback Machine made by the photographer are held in the Ethnological Museum of Berlin; Hofuf Archived 2020-11-12 at the Wayback Machine (click on photo to enlarge); Hofuf in 1904 Archived 2018-11-12 at the Wayback Machine.
3. ↑  Prothero, G.W. (1920). *Arabia*. London: H.M. Stationery Office. पृ॰ 99.

बाहरी कड़ियाँ
-------------

* होफुफ़ www.The-Saudi.net पर।
* जबल क़राह Archived 2019-09-13 at the Wayback Machine, स्प्लेंडिड अरब: फ़ोटो और मार्गों के साथ एक यात्रा स्थल।
बायतु बाड़मेर जिला का एक छोटा सा कस्बा है,जो जोधपुर-बाङमेर NH 25 मार्ग पर स्थित है। यहाँ भगवान शिव जी के अवतारी , गोगाजी महाराज के भक्त खेमा बाबा का भव्य मन्दिर है। 
बायतु में खेमा बाबा का एक और भव्य मंदिर अरनेश्वर धाम बना हुआ है जो बायतु से 6 किमी.दूर बायतु फलसुंड राज्य राजमार्ग पर स्थित है। बायतु 2008 में विधानसभा क्षेत्र बना था, तब सबसे पहले विधायक कांग्रेस के कर्नल सोनाराम चौधरी निर्वाचित हुए,उसके बाद बीजेपी के कैलाश चौधरी 2013 में विधायक बने,, उसके बाद 2018 में हुए विधानसभा चुनावों में हरीश चौधरी विधायक बने,, जो वर्तमान में राजस्व मंत्री है,,, ओर 2019 में हुए लोकसभा चुनावों में भी बायतु के पूर्व विधायक कैलाश चौधरी सांसद पद पर निर्वाचित हुए है,
बायतु वर्तमान में उपखंड मुख्यालय, तहसील मुख्यालय, पंचायत समिति मुख्यालय है, बायतु 4 भागो में विभाजित है , बायतु भोपजी(ग्राम पंचायत),बायतु भीमजी(ग्राम पंचायत), बायतु चिमनजी(ग्राम पंचायत), बायतु पनजी(ग्राम पंचायत),इनके अलावा और भी ग्राम पंचायत है बायतु में ।
खेमा बाबा मन्दिर रोड पर राजकीय उच्च माध्यमिक विद्यालय भी है,बायतु में राजकीय महाविद्यालय एवम राजकीय ओद्योगिक प्रशिक्षण संस्थान ITI भी है, जो तहसील रोड(बायतु चवा रोड) पर स्थित है, पुराना गांव बायतु में श्रीनाथ जी की हवेली के नाम से प्रसिद्ध भगवान श्री कृष्ण का मन्दिर भी है, 
बायतु से 27 किमी.दूर बाटाडू है जहाँ विश्व प्रसिद्ध संगमरमर के कुआँ है, 

बायतु में रेल सुविधा एवम बस सुविधा भी है जो, बाड़मेर ओर जोधपुर जयपुर,के लिए सीधी( डायरेक्ट गाड़ी) सुविधा है

बायतु भीमजी मैं सिद्ध श्री खेमा बाबा का मंदिर है जो धारणा धोरा के नाम से प्रसिद्ध है
**सन्त हरिदास निरंजनी** का एक पुराने तैल चित्र से पुनरुत्पादित चित्र। इस चित्र का उपयोग 2011 में एक धार्मिक सभा की घोषणा के लिए किया गया था।
**हरिदास निरंजनी** एक भारतीय संत कवि थे। माना जाता है कि उनका जीवनकाल १६वीं शताब्दी के मध्य से १७वीं शताब्दी के प्रारम्भ तक था। वे निरंजनी सम्प्रदाय के संस्थापक माने जाते हैं।

ब्रजभाषा में प्राप्त उनकी अतिश्रद्धापूर्ण जीवनियों में बताया गया है कि हरिदास कापडोड के मूल निवासी थे जो वर्तमान समय में राजस्थान के डिडवाना के निकट स्थित है।  कुछ जीवनियों से पता चलता है कि वे पहले डाकू थे जो बाद में निर्गुण राम के उपासक हो गये। कभी-कभी यह भी उल्लेख मिलता है कि योगी गोरखनाथ ने उन्हें डाकू से सन्त बना दिया। इन्हें राजस्थान का वाल्मीकि कहा जाता हैं।

यह भी मान्यता है कि हरिदास निरंजनी संप्रदाय के संस्थापक थे। निरंजनी सम्प्रदाय मुख्य रूप से मध्य राजस्थान में प्रचलित एक हिन्दू सम्प्रदाय है। हरिदास की अधिकांश काव्य रचनाएँ भजन और साखी के रूप में हैं, लेकिन उन्होंने विभिन्न छन्दों कई लम्बी रचनाएँ भी की हैं।

सन्दर्भ
-------

1. ↑  "Mahārāj Śri Haridās Jī Kī Vaṇī." In Mahārāj Śri Haridās Jī Kī Vaṇī, edited by Swami Mangaldas. Jaipur: Nikhil Bharatiya Niranjani Mahasabha, 1931.

बाहरी कड़ियाँ
-------------

* चण्डीगढ़ के प्रो. डॉ. लखवीर सिंह ने निरंजनी संप्रदाय के पहले धर्मग्रंथ का किया देवनागरी लिप्यन्तरण
प्रभावी शुद्धरक्त श्वेताश्व
**श्वेताश्व** मुख्यतः श्वेत जन्म होता है और आजीवन श्वेत ही रहता है। एक श्वेताश्व के केश के कोट के नीचे अधिकतर गुलाबी त्वचा होती है, और बभ्रु, नील या भूरी नेत्र हो सकती हैं। "सच्छ्वेताश्व", विशेषतः वे जिनमें प्रभावी श्वेत जीन में से एक होता है, दुर्लभ होते हैं। अधिकांश अश्व जिन्हें प्रायः "श्वेत" कहा जाता है, वे वास्तव में धूसर होते हैं जिनके केश पूर्णतः श्वेत होते हैं। धूसराश्व किसी भी रंग के जन्म हो सकते हैं और समय के साथ उनके केश धीरे-धीरे श्वेत होते जाते हैं और श्वेत दिखने लगते हैं। जन्म के समय उपस्थित किसी भी श्वेत निशान के अतिरिक्त, लगभग सभी धूसराश्वों की त्वचा का रंग गहरा होता है। एक पर्यवेक्षक हेतु परिपक्व श्वेत और धूसर अश्वों के मध्य अन्तर हेतु त्वचा का रंग सबसे सामान्य तरीका है।

पुराण
-----

श्वेताश्व हिन्दू पौराणिक कथाएँ में कई बार दिखते हैं और सूर्य का प्रतिनिधित्व करते हैं। वैदिक अश्व की बलि या अश्वमेध एक प्रजनन और राजत्व अनुष्ठान था जिसमें एक पवित्र श्वेताश्व की बलि शामिल थी।

पुराण में, देवों और असुरों द्वारा समुद्र मन्थन की कथा के दौरान निकली बहुमूल्य वस्त्वों में से एक उच्चैःश्रवा थी, जो सप्तशिरीय श्वेताश्व था। तुरगा एक और दिव्य श्वेताश्व था जो समुद्र से निकला था और सूर्य देव ने उसे धर लिया था। उच्चैःश्रवा पर कभी-कभी देवराज इन्द्र का शासन था। कई किंवदन्तियों में इन्द्र को श्वेताश्व-प्रेमी दर्शाया गया है - वह अक्सर बलि के घोड़े को चुरा लेते हैं जिससे सभी लोग भयभीत हो जाते हैं, जैसे कि राजा सगर और राजा पृथु की कथा।

सौर देवता सूर्य का रथ सप्ताश्वों द्वारा खींचा जाता है, जिन्हें वैकल्पिक रूप से सभी श्वेत, या इन्द्रधनुषीय रंगों के रूप में वर्णित किया गया है।

विष्णु के अवतार हयग्रीव को ज्ञान और बुद्धि के देवता के रूप में पूजा जाता है। उनकी प्रतिमा में उन्हें एक मानव शरीर और एक अश्वशिरीय, शानदार श्वेत रंग, श्वेताम्बर के साथ और एक श्वेताम्बुज पर विराजमान दिखाया गया है। विष्णु के दशम अवतार और अन्तिम विश्व उद्धारकर्ता कल्कि के श्वेताश्वारोही के रूप में प्रकट होने की भविष्यद्वाणी की गई है।

सन्दर्भ
-------

1. ↑  
"Introduction to Coat Color Genetics" *from* Veterinary Genetics Laboratory, School of Veterinary Medicine, University of California, Davis. Web Site accessed January 12, 2008
2. ↑  Kak, Subhash (2002). *The Aśvamedha: The Rite and Its Logic* (अंग्रेज़ी में). Motilal Banarsidass Publishe. आई॰ऍस॰बी॰ऍन॰ 978-81-208-1877-4.
3. ↑  *Dictionary of Hindu Lore and Legend*. 2002. आई॰ऍस॰बी॰ऍन॰ 0-500-51088-1.
4. ↑  Dalal, Roshen (2010). *Hinduism: An Alphabetical Guide* (अंग्रेज़ी में). Penguin Books India. आई॰ऍस॰बी॰ऍन॰ 978-0-14-341421-6.
**अक्षरा सिंह** भारतीय अभिनेत्री हैं जो मुख्य रूप से भोजपुरी फिल्मों में सक्रिय हैं और कई पुरस्कार प्राप्त कर चुकी हैं। अक्षरा को एक्शन ड्रामा *तबादला*, राजनीतिक ड्रामा *सरकार राज* और एक्शन रोमांस *सत्या* जैसी फिल्मों में उनकी भूमिकाओं के लिए जाना जाता है। वह भोजपुरी सिनेमा में सबसे ज्यादा फीस लेने वाली अभिनेत्रियों में से एक हैं। अक्षरा सिंह का जन्म स्थान बिहार पटना हुआ है

करियर
-----

अक्षरा ने 2010 की एक्शन ड्रामा *सत्यमेव जयते* में रवि किशन के साथ अभिनय की शुरुआत की। वह बाद में 2011 की पारिवारिक नाट्य फ़िल्म, *प्राण जाए पर वचन ना जाए* में दिखाई दीं। अक्षरा 2016 की रोमांटिक ड्रामा *ए बलमा बिहार वाला* में खेसारी लाल यादव के साथ दिखाई दीं। जबकि वह 2017 की एक्शन ड्रामा *सत्या*, *तबादला*, *मां तुझे सलाम* में पवन सिंह के साथ दिखाई दीं।

अक्षरा पहली बार 2015 में ज़ी टीवी पर *काला टीका* और *सर्विस वाली बहू* के साथ हिन्दी टेलीविजन में दिखाई दीं। अक्षरा ने बाद में सोनी टीवी के ऐतिहासिक शो *पोरस* और *सूर्यपुत्र कर्ण* में भूमिकाएं निभाईं। वह रैप गाने भी लिखती हैं जिसे वह अपने सोशल मीडिया पे जारी करती हैं।

सन्दर्भ
-------

1. ↑  "अक्षरा सिंह का रैप सॉन्ग 'प्यार एक धोखा' हुआ वायरल, यूजर्स ने कहा 'अपना दुख सुना रही है." *एबीपी न्यूज़*. 2 जून 2023. अभिगमन तिथि 4 जून 2023.
**जलाविषांचन** या **अतिजलयोजन**, मस्तिष्क के प्रकार्यों में एक सम्भावित घातक असन्तुलन है, जिसके फलस्वरूप शरीर में विद्युदपघट्यों का सामान्य सन्तुलन अत्यधिक जलपान से सुरक्षित सीमा से बाहर चला जाता है।

सामान्य परिस्थितियों में, गलती से अत्यधिक जलपान असाधारण है। सामान्य व्यक्तियों में जलाविषांचन से सम्बन्धित लगभग सभी मृत्यु या तो जलपान की प्रतियोगिताओं के कारण हुई हैं, जिसमें व्यक्ति अत्यधिक मात्रा में जलपान का प्रयास करते हैं, या दीर्घकालिक व्यायाम करने के दौरान अत्यधिक मात्रा में तरल पदार्थ का सेवन किया जाता है।  इसके अतिरिक्त, जल उपचार, यातना की एक विधि जिसमें पीड़ित को अत्यधिक मात्रा में जलपान हेतु मजबूर किया जाता है, जलाविषांचन का कारण बन सकता है। 

जल को, किसी भी अन्य पदार्थ की तरह, अल्पकालीन अत्यधिक सेवन करने पर विष माना जा सकता है। जलाविषांचन अधिकांशतः तब होता है जब पर्याप्त विद्युदपघट्यों के सेवन के बिना अधिक मात्रा में जलपान किया जा रहा हो। 

शरीर में जलाधिक्य किसी चिकित्सीय स्थिति या अनुचित उपचार का परिणाम भी हो सकती है; उदाहरणार्थ: अल्पसोडियमरक्‍तता।

सन्दर्भ
-------

1. 1 2  Noakes TD, Speedy DB (July 2006). "Case proven: exercise associated hyponatraemia is due to overdrinking. So why did it take 20 years before the original evidence was accepted?". *British Journal of Sports Medicine*. **40** (7): 567–72. PMC 2564296. PMID 16799109. डीओआइ:10.1136/bjsm.2005.020354.
2. ↑  Farrell DJ, Bower L (Oct 2003). "Fatal water intoxication". *Journal of Clinical Pathology*. **56** (10): 803–804. PMC 1770067. PMID 14514793. डीओआइ:10.1136/jcp.56.10.803-a.
14 नवंबर 2016 का
महाचंद्र धरती के केंद्र से 356,511 कि॰मी॰ (221,526 मील) दूर था। यह हर साल होता है।.
**पूर्ण चंद्र** चंद्रमा की वह स्थिति है जब चाँद धरती से पूरा प्रकाशित दिखाई पड़ता है। ऐसा तब होता है जब पृथ्वी सूर्य और चंद्रमा के बीच स्थित होती है। दूसरे शब्दों में जब सूर्य और चंद्रमा के मध्य 180° का कोण बनता है।)। [3] इसका मतलब यह है कि पृथ्वी के सामने चंद्र गोलार्ध का निकटतमभाग पूरी तरह से सूर्य के प्रकाश में है और लगभग गोलाकार तश्तरी के रूप में दिखाई देता है। पूर्ण चंद्र लगभग महीने में एक बार होता है। पूर्ण चंद्र और उसके अगले चरण की पुनरावृत्ति के बीच का समय अंतराल औसतन लगभग 29.53 दिन होता है। इसे एक चंद्र माह माना जाता है इसलिए, उन चंद्र कैलेंडरों में जिनमें प्रत्येक माह नए चाँद (अमावस्या) के दिन शुरू होता है, पूर्ण चंद्र (पूर्णिमा) चंद्र माह के 14वें या 15वें दिन पर पड़ती है। क्योंकि एक माह में पूरे दिन होते हैं कोई आधा दिन नहीं हो सकता है इसलिए चंद्र कैलेंडर में एक महीना 29 या 30 दिन लंबा होता है।अभी अभी चद्रंन 3 लागू हुआ है

विशेषताएँ
---------

पूर्ण चंद्र की घटना को अक्सर पूरी रात की घटना माना जाता है हालाँकि पृथ्वी से देखा जाने वाला चाँद का आकार लगातार बढ़ता या घटता रहता है। ऐसे में पूर्ण चंद्र उसी क्षण होता है जब चाँद का बढ़ना समाप्त होता है और घटना शुरू होता है। धरती के किसी स्थान से पूर्ण चंद्रमा का आंशिक या आधा भाग ही दिखाई दे सकता है। कई स्थान से तो पूर्ण चंद्र की घटना दिखाई देना संभव ही नहीं होता है क्योंकि उस समय वह स्थान धरती के दूसरी तरफ के गोलार्द्ध में होता है और वहाँ दिन होता है। चंद्रमा की कक्षा अक्ष से 5.145° झुकी हुई है। चाँद आम तौर पर पूर्ण चंद्र की स्थिति में सूर्य से बिल्कुल विपरीत नहीं होता है इसलिए चंद्र ग्रहण वाली रातों को छोड़कर पूर्ण चंद्र आमतौर पर पूरी तरह से पूर्ण नहीं होता है।

संदर्भ
------

1. ↑  "'सूपर मून' नॉरमंडी के आकाश का अद्वितीय चमकीला चंद्र, सोमवार, नवंबर 14". *silvertimes.com*. 12 नवंबर 2016. मूल से 27 April 2020 को पुरालेखित. अभिगमन तिथि 8 फरवरी 2017.
2. ↑  "चंद्र दर्शक को प्रसन्नता— दशक का सबसे बड़ा महाचंद्र रविवार की रात को चमका". 10 नवंबर 2016. मूल से 27 अप्रैल 2020 को पुरालेखित. अभिगमन तिथि 27 फरवरी 2017.
*Arum maculatum*
**सूरण कुल** (Family Araceae) पौधों का एक बड़ा कुल है जिसमें लगभग १०० वंश तथा १९०० स्पीशीज सम्मिलित हैं। ये विश्व के भाग से लेकर शीतोष्ण क्षेत्रों में पाए जाते हैं। इस कुल के कुछ सदस्य जलीय होते हैं, जैसे पिस्टिया (Pistia) जलगोभी, कुछ पौधों के तने ऊर्ध्व या आरोही होते हैं, जैसे मॉन्स्टेरा (Monstera) तथा कुछ अन्य सदस्यों में भूमिगत कंद अथवा प्रकंद, जैसे अमॉरफोफैलस (Amorphophalius) एवं कॉलोकेसिया (Colocasia) होते हैं। आरोही लताएँ उष्णकटिबंधी वर्षा वाले जंगलों में विशेष रूप से पाई जाती हैं।

पौधे अधिकांशत: शाकीय होते हैं जिनमें जलीय या दुग्धरस पाया जाता है। मलाया तथा अ्फ्रीका के उष्ण कटिबंध के कुछ स्पीशीज़ की पत्तियाँ दीर्घाकार होती हैं और ये स्पीशीज अत्यधिक फूलों वाले स्पेथ (Spathe) उत्पन्न करते हैं। इस स्पेथों से बड़ी अप्रिय दुर्गंध निकलती है। इन पौधों में परागण मुर्दाखोर मक्खियों (Carrion fly) द्वारा होता है।

फूल छोटे तथा उभयलिंगी (hermaphrodite) या उभय लिंगाश्रयी (Monoecious) होते हैं। फूल स्पाइक (Spike), जिसे स्पेडिक्स (Spadix) कहते हैं, पर लगे रहते हैं। स्पेडिक्स हरे, जैसे एरम (Arum) में, अथवा चमकदार रंग के, जैसे ऐथूरियम (Anthurium) में, स्पेथ से घिरा होता है।

सर्प पादप, जैसे ऐरिसिमा (Ariscaema) पहाड़ियों पर पाया जाता है, मॉन्स्टेरा डेलिसिओसा (Monstera delliciosa) फलों के लिए महत्वपूर्ण है, अमॉरफौफेलस अर्थात्‌ सूरन (Elephant footyam) तथा एरम "लार्ड्स एंड लेडीज' (Lords and Ladies) खाने योग्य प्रकंद उत्पन्न करते हैं। पोथॉस (Pothos) सजावटी आरोही लता है और इन्थूरियम ग्रीन हाउस का गमले में लगाया जाने वाला आकर्षक पौधा है।

बाहरी कड़ियाँ
-------------

* CATE-Araceae (and Network Araceae)
* An interactive key to the genera of Araceae
* International Aroid Society
* list of publications (March 2008) for Dr. h.c. Josef Bogner
**कुंजीपटल लेआउट** या **कीबोर्ड लेआउट** (अंग्रेज़ी: Keyboard Layout) कुंजीपटल कम्प्यूटर, टाइपराइटर अथवा अक्षरांकीय में प्रयुक्त युक्ति है, जो इसकी यांत्रिक, दृश्य या कार्यात्मक व्यवस्था को दर्शाने के लिए काम में लिया जाने वाला शब्द है।
Input

इतिहास
------

कीबोर्ड लेआउट समय के साथ विकसित होता आ रहा है। जिसमें ज्यादातर बड़े बदलाव, नए तकनीकी बदलाव के साथ हुए हैं। इसमें सबसे खास प्रभाव 1874 में शोल्स और ग्लिडन टाइपरायटर के रेमिंग्टन नंबर 1 के साथ आया, जिसने 'QWERTY' को लाया था। इसके बाद रेमिंग्टन नंबर 2 (1878) के साथ इसमें `शिफ्ट` को भी जोड़ा गया, जो आईबीएम सेलेक्ट्रिक (1961) एक बहुत ही प्रभावी विद्युत टाइपरायटर रहा, जिसका नकल कम्प्युटर कीबोर्ड ने किया। आईबीएम पीसी (1981), जो मॉडल एम (1985) के नाम से जाना जाता है, वो आधुनिक कीबोर्ड लेआउट का आधार रहा है।

कुछ कुंजीपटल लेआउट
------------------

* संस्कृत के लिए भारतीय भाषी लिपियों का मानक कुंजीपटल अभिन्यास।संस्कृत के लिए भारतीय भाषी लिपियों का मानक कुंजीपटल अभिन्यास।
* देवनागरी इन्स्क्रिप्ट के साथ द्विभाषी कुंजीपटल अभिन्यास।देवनागरी इन्स्क्रिप्ट के साथ द्विभाषी कुंजीपटल अभिन्यास।

सन्दर्भ
-------
***एक्स ज़ोन*** 8 जून 1998 से 30 अक्टूबर 2000 तक ज़ी टीवी पर प्रसारित एक भारतीय टेलीविजन श्रृंखला है। यह एक्स-फाइल्स का भारतीय संस्करण था अनुराग बसु, तुलसी रामसे, श्याम रामसे, कुशन नंदी, विवेक अग्निहोत्री, इम्तियाज अली, अनिल शर्मा, केतन मेहता जैसे निर्देशकों ने एक्स जोन के एपिसोड का निर्देशन किया। यह हर सोमवार को रात में प्रसारित होता था।

उत्पादन
-------

*वो कौन था* के लिए 10 वर्षों में यह पहली बार था कि कोई टीवी धारावाहिक दल कश्मीर घाटी के तथाकथित प्रभावित क्षेत्रों - श्रीनगर, गुलमर्ग और पहलगाम में गहराई तक गया था।

तलाश कुसुम की कहानी थी जो अपने कॉलेज में मारी गई एक लड़की के बारे में मतिभ्रम करती थी और उसे बार-बार बुरे सपने आते थे। 

### ढलाई

*व्हाइटलाइट* में तनाज़ करीम  ने एक कर्नल की पत्नी की भूमिका निभाई, जिस पर एक बुरी आत्मा का साया है।

कहानी ' *सिकंदर* ' में कुमार गौरव ने एक भूलने वाले व्यक्ति की भूमिका निभाई है, जो अपने अतीत को जोड़कर यह एहसास करता है कि वह दुनिया का सबसे खूंखार आतंकवादी है। कहानी कार्लोस पर आधारित थी।

संदर्भ
------

1. ↑  "Re telling X files in Hindi". *www.tribuneindia.com*. 1998-11-29.
2. ↑  "After big screen, small screen returns to Kashmir Valley". *India Today*.
3. ↑  "The Sunday Tribune - Spectrum - Television". *www.tribuneindia.com*.

बाहरी कड़ियाँ
-------------

* *एक्स ज़ोन*  इंटरनेट मूवी डेटाबेस पर
में जर्मनी के विभिन्न भाग और उन पर अधिकार वाले देश
द्वितीय विश्वयुद्ध में नाजी जर्मनी की पराजय के फलस्वरूप जर्मनी को दो भागों में बांट दिया गया और इन्हें 'पूर्वी जर्मनी]' तथा 'पश्चिमी जर्मनी' कहा गया। इसी को 'जर्मनी का विभाजन' कहा जाता है। युद्ध में जर्मनी ने जिन-जिन क्षेत्रों पर अधिकार किया था उन्हें उससे वापस ले लिया गया। इसके अलावा जर्मनी के पूर्वी भाग में कुछ भाग पोलैण्ड को तथा कुछ सोवियत संघ को दे दिया गया। युद्ध की समाप्ति पर जर्मनी में लगभग ८० लाख दूसरे देशों के विस्थापित लोग मौजूद थे जो मुख्यतः बंधुआ मजदूर और बन्दी लोग थे जिनमें से लगभग ४ लाख कान्सेन्ट्रेशन कैम्पों में सताये गये लोग थे जो किसी प्रकार बच गये थे। मध्य यूरोप और पूर्वी यूरोप के क्षेत्रों के जर्मन-भाषी शरणार्थी भी थे जिनकी संख्या १ करोड़ से अधिक थी।  ९० लाख से अधिक जर्मन युद्धबन्दी थे , जिनमें से बहुतों को बंधुआ मजदूर के रूप में कई वर्ष तक रखा गया ताकि उन देशों को कुछ मिल जाय जिन्हें जर्मनी ने युद्ध में उजाड़ दिया था।

सन्दर्भ
-------

1. ↑  Stragart, Nicholas (2015). *The German War; a nation under arms, 1939-45*. Bodley Head. पृ॰ 549.
2. ↑  Wachsmann, Nikolaus (2015). *KL; A History of the Nazi Concentration Camps*. Little, Brown. पृ॰ 544.
3. ↑  Stragart, Nicholas (2015). *The German War; a nation under arms, 1939-45*. Bodley Head. पृ॰ 549.
4. ↑  Stragart, Nicholas (2015). *The German War; a nation under arms, 1939-45*. Bodley Head. पृ॰ 551.
| 2008 फ़्रेंच ओपन |
| --- |
| तिथि: |   | 26 मई - 9 जून |
| संस्करण: |   | 107th |
| **वर्तमान विजेता** |
| **पुरुष युगल** |
| बहामास का ध्वज मार्क नोल्स / कनाडा का ध्वज डैनियेल नेस्टोर |
| **महिला युगल** |
| ऑस्ट्रेलिया का ध्वज अलीशिया मॉलिक / इटली का ध्वज मारा सान्तांगेलो |
| **मिश्रित युगल** |
| फ़्रान्स का ध्वज नाताली डेशी / इज़राइल का ध्वज एंडी राम |
| **विजेता** |
| **पुरुष एकल** |
| स्पेन का ध्वज रफ़ाएल नदाल |
| **महिला एकल** |
| सर्बिया का ध्वज अना इवानोविच |

**2008 फ़्रेंच ओपन** (रोलाँ गारो) पेरिस, फ़्राँस में 26 मई से 9 जून, 2008 में आयोजित हो रहा है। यह लाल रंग के क्ले कोर्ट पर खेले जाने वाली एकमात्र ग्रैंड स्लैम टेनिस प्रतियोगिता है। इसके दो सप्ताह के बाद, हमेशा की तरह, विम्बलडन होता है लंदन, यूनाइटेड किंगडम में।

मुख्य प्रतियोगिता
-----------------

### पुरुष एकल

मुख्य लेख: 2008 फ़्रेंच ओपन टेनिस प्रतियोगिता - पुरुष एकल
### महिला एकल

मुख्य लेख: 2008 फ़्रेंच ओपन टेनिस प्रतियोगिता - महिला एकल
### पुरुष युगल

मुख्य लेख: 2008 फ़्रेंच ओपन टेनिस प्रतियोगिता - पुरुष युगल
### महिला युगल

मुख्य लेख: 2008 फ़्रेंच ओपन टेनिस प्रतियोगिता - महिला युगल
### मिश्रित युगल

मुख्य लेख: 2008 फ़्रेंच ओपन टेनिस प्रतियोगिता - मिश्रित युगल

पुरस्कार राशि
-------------
सनातन धर्म विश्व का सबसे पुराना धर्म है।

### **सनातन शब्द के संधि विछेद द्वारा सनातन का तात्पर्य**

यह नांगलोई में सनातन विद्या के शीर्ष ज्योतिषी अनुराग आनंद जी के अनुसार सनातन शब्द दो शब्दों को मिलाकर बना है। जिसमे एक है सन् और दूसरा तन, जिसका संधि विछेद सन्+आ+तन इस प्रकार से होगा जहा सन् का अर्थ है ग्रहण करना और तन का अर्थ है शरीर अर्थात बॉडी । जैसा की हम सभी जानते है कि हमारा शरीर हमारे जन्म के पश्चात सर्वप्रथम श्वास ग्रहण करता है। अत: वो बॉडी जिसके अंदर सांस आती है या हम यु कहे की जो शरीर स्वास लेता है, सांस लेता है उसे हम सनातन कहते है।

### सनातन के प्रारम्भ से सनातन का तात्पर्य

सनातन को प्राचीन भी बोला जाता है सबसे प्राचीन। हम इसको दूसरी तरह से देखे तो हम इसको ऐसे मान सकते है की जब प्रथम जीव ने इस धरती पर अपने शरीर के अंदर स्वास लिया होगा सांस लिया होगा उस दिन से सनातन प्रारम्भ हुआ और जिस दिन आखरी जीव इस धरती पर अपने शरीर के अंदर आखरी  सांस लेगा या स्वास लेगा उस दिन सनातन समाप्त हो जाएगा। तो इसलिए ये अनंत है सदियों से है और सदियों तक चलता रहेगा।

### सनातन है अनंत - सनातन का तात्पर्य

हम यह भी कह सकते है को जो भी जीव इस धरती पर आता है हम उसे सनातनी बोलते है। क्यूंकि वो अपने शरीर के अंदर सांस लेता है जब वो सांस लेता है तब वो सनातनी हो जाता है। इसलिए इस धरती पर जितने भी जीव जन्म लेते  है, हम उन सभी को सनातनी मानते है। इसलिए सनातन शब्द अनंत है , प्राचीन है और हर जगह विद्यमान है।

### Source: (VS Apte शब्दकोष में सन् का अर्थ है to acquire) - सनातन का तात्पर्य

##### निष्कर्ष

यही कारण है सनातन धर्म में सनातन का अर्थ प्राचीन या सर्वप्रथम माना जाता है तथ्य ये भी बताते है की सनातन धर्म सबसे प्राचीन धर्म है, जिन्होंने भी सर्वप्रथम धर्म को धारण किया वो सभी सनातन धर्म के अनुसार सनातनी माने जाते है। सनातन धर्म के अनुयायी आज भी १०० -२०० करोड़ के आस पास है (हिन्दू, बौद्ध, जैन, सिख)।
स्प्रैटली द्वीप समूह का नक़्शा (अगर द्वीप पर किसी देश का क़ब्ज़ा है तो उसका ध्वज साथ दिखाया गया है)
**स्प्रैटली द्वीप समूह** (Spratley Islands) दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा (Itu Aba) इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।

स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।

स्प्रैटली द्वीपों के कुछ नज़ारे
-------------------------------

* एक पुराना हथसुरा (हीलियोट्रोप) का झाड़
* वियतनामी स्प्रैटली द्वीप
* केन्द्रीय लन्दन रीफ़ का सैनिक क़ब्रिस्तान
* अम्बोयना केय का नज़ारा
* पियरसन रीफ़ का किश्ती घाट

इन्हें भी देखें
---------------

* स्प्राट्ली द्वीप विवाद
* दक्षिण चीन सागर
* संयुक्त राष्ट्र की समुद्री क़ानून संधि

सन्दर्भ
-------

1. ↑  Sovereignty over the Paracel and Spratly Islands Archived 2014-07-07 at the Wayback Machine, Monique Chemillier-Gendreau, Martinus Nijhoff Publishers, 2000, ISBN 978-90-411-1381-8, *... After World War II, all appetites were sharpened at once. Nationalist China, the Philippines and more recently Brunei and Malaysia all clung to an atoll here, a rock or sandbank there, asserting rights which, by extension, each then claimed were applicable to the entire group. The most serious candidate for title to the islands was indeed Vietnam ...*
| **सेनापति ज़िलाSenapati district** |
| --- |
| मानचित्र जिसमें सेनापति ज़िलाSenapati district हाइलाइटेड है |
| सूचना |
| **राजधानी** : | सेनापति |
| **क्षेत्रफल** : | 3,271 किमी² |
| **जनसंख्या**(2011): • घनत्व : | 4,79,148 146/किमी² |
| **उपविभागों के नाम:** | प्रशासनिक क्षेत्र |
| **उपविभागों की संख्या:** |  ? |
| **मुख्य भाषा(एँ):** | मेइतेइ, पोउला |

**सेनापति** भारत के मणिपुर राज्य का एक ज़िला है। सेनापति ज़िले का मुख्यालय है।

व‍र्णन
------

सेनापति जिला मणिपुर के उत्त्तरी भाग में स्थित है जो नागालैण्ड की सीमा पर पड़ता है। यह जिला पूरी तरह से पहाड पर बसा है। इसके बीचों-बीच राष्ट्रीय राजमार्ग ३९ से गुजरता है। पहाड होने के कारण यहां चा‍रों तरफ हरियाली है। इसके बीचों-बीच इम्फाल नदी भी बहती है।

प्रमुख स्थान
------------

**कौब्रु पहाड** यह यहां के प्रमुख पहाडों में से एक है। इसकी ऊंचाई लगभग २००० मी है। इसे यहां के लोग पवित्र स्थान मानते हैं और गर्मियों पर यहां चढते है। सर्दियों में यहां बहुत ठण्ड रहती है। इस पर्वत पर चढना लोग शुभ मानते हैं। गर्मियों में लोग झुण्ड बनाकर इसपर चढते हैं। लोगों का कहना है कि यहां पाण्डवों का आना हुआ था। यहां पर एक सुरंग भी है जिसमें लोगों को घुसना शुभ माना जाता है। इस पहाड पर चढने का मुख्य रास्ता मोट्बुंग नामक गांव से है।

**कौब्रु लैखा** यह एक शिव मन्दिर है। यह सेनापति से इम्फाल जाते वक्त्त NH-39 पर बीच में पड़ता है। यह मन्दिर इम्फाल नदी के किनारे पड़ता है। यहां की शिवरात्रि मणिपुर भर में विशेष माना जाता है। इस दिन यहां के सब बिहार निवासी एकत्रित होते हैं और शिव की पुजा करते हैं। कहते हैं कौब्रु पहाड में शिवलिंग पर चढाया गया दुध यहां के शिवलिंग पर गिरता है। लोग यहां के क्षेत्रिय कांवड में भी यहां आते हैं।

**कांपोक्पी** यह यहां की प्रमुख नगरों में से एक है। यह भी NH-39 के किनारे पड़ता है। इम्फाल नदी यहां से निकलती है। यहां से सेनापति और इम्फाल विपरित दिशाओं में २५ किमी दूर पडते हैं।

**माओ गेट** यह मणिपुर और नागालैण्ड के बोर्डर में पड़ता है। यहां से मणिपुर की सीमा प्रारम्भ होती है। यहां के निवासी नागा हैं। यह पहाड पर स्थित होने के कारण यहां पर बहुत ठण्ड पडती है। यहां से पहाडों के नजारें देखने लायक हैं।

कुछ गांव
--------

**मोट्बुंग** यह दक्षिणी सेनापति में पड़ता है। यह घाटियों मं स्थित है। यह एक पहाडी बाजार है जो मंगलवार और शुक्रवार को खुलता है। यहां कुकी, मितै, नेपाली लोग रहते हैं। यहां के कुछ मुख्य स्कूलों में Baptist High School,Apex Christian High School हैं। यहां से इम्फाल तक के लिए बस चलती हैं।

**चारहजारे** यह मोट्बुंग से एक किमी की दूरी पर स्थित है। यह नेपालियों का गांव है। इसके किनारे कुकी जनजाति का भी गांव है। यहां दो स्कूल हैं - सनातन संस्क्रित विद्यालय और Ideal English High School। यह मेरा भी गांव है।

**सपरमैना**

**मारम**

**तोक्फान**

इन्हें भी देखें
---------------

* मणिपुर
* मेइतेइ भाषा
* पोउला भाषा

बाहरी कड़ियाँ
-------------

* 
*

सन्दर्भ
-------

1. ↑  "District Census 2011". Census2011.co.in. 2011. मूल से 11 जून 2011 को पुरालेखित. अभिगमन तिथि 2011-09-30.

| * दे
* वा
* सं
मणिपुर |
| --- |
| राजधानी: **इम्फाल** |
| बिषय | मणिपुरी नृत्य  •  मणिपुरी भाषा |
| जिले | इम्फाल पूर्व  •  इम्फाल पश्चिम  •  उखरुल  •  ककचिंग  •  कंगपोकपी  •  कमजोंग  •  चन्देल  •  चुराचांदपुर  •  जिरिबाम  •  तमेंगलोंग  •  तेंगनोउपल  •  थौबल  •  नोने  •  फेरज़ौल  •  बिष्णुपुर  •  सेनापति |